CELEX: C2006/249/31
Language: da
Date: 2006-10-14 00:00:00
Title: Sag T-215/06: Sag anlagt den 8. august 2006 — American Clothing Associates mod KHIM — (figurmærke — ahornblad og bogstaverne RW)

14.10.2006   
            
            
               DA
            
            
               Den Europæiske Unions Tidende
            
            
               C 249/12
            
         Sag anlagt den 8. august 2006 — American Clothing Associates mod KHIM — (figurmærke — ahornblad og bogstaverne RW)
   (Sag T-215/06)
   (2006/C 249/31)
   Stævningen er affattet på fransk
   Parter
   
      Sagsøger: American Clothing Associates (Evergem, Belgien) (ved avocats P. Maeyaert og N. Clarembeaux)
   
      Sagsøgt: Kontoret for Harmonisering i det Indre Marked (Varemærker og Design)
   Sagsøgerens påstande
   
               —
            
            
               Afgørelse truffet den 4. maj 2006 af Første Appelkammer ved Kontoret for Harmonisering i det Indre Marked (Varemærker og Design) (sag R 1463/2005-1) annulleres.
            
         
               —
            
            
               Harmoniseringskontoret tilpligtes at betale sagens omkostninger.
            
         Søgsmålsgrunde og væsentligste argumenter
   
      Det omhandlede EF-varemærke: Figurmærke, der består i gengivelsen af et ahornblad og bogstaverne RW for varer og tjenesteydelser i klasse 18, 25 og 40 (ansøgning nr. 2 785 368).
   
      Undersøgerens afgørelse: Afslag på ansøgningen
   
      Appelkammerets afgørelse: Afslag på klagen
   
      Søgsmålsgrunde: Sagsøgeren har for det første gjort gældende, at der er sket tilsidesættelse af artikel 7, stk. 1, litra h), i Rådets forordning nr. 40/94 og af artikel 6c i Pariserkonventionen, idet appelkammeret ved Harmoniseringskontoret ikke tog helhedsindtrykket af det ansøgte varemærke i betragtning, og idet appelkammeret begik fejl ved vurderingen af, om et ahornblad, som varemærket er sammensat af, ud fra et heraldisk synspunkt må anses som efterligning. Sagsøgeren har ligeledes gjort gældende, at der var med urette, at appelkammeret afviste at tage hensyn til varemærkets renommé ved anvendelsen af en absolut registreringshindring i artikel 7, stk. 1, litra h), i forordning nr. 40/94.